เรื่องร้องเรียน: ค่าฝุ่น PM2.5 และมลพิษหนาแน่นมากในบริเวณที่มีการก่อสร้างสะพานแขวน และบริเวณโรงงานปูน อยากให้มีการกวดขันกับผู้ดำเนินการก่อสร้างและกิจการปูนซีเมนต์ให้ควบคุมและลดการก่อให้เกิดฝุ่นให้ได้มากที่สุด เนื่องจากเป็นอันตรายต่อสุขภาพของประชาชน ทางสำนักงานเขตมีการประชาสัมพันธ์กับชาวบ้านและแจกหน้ากากอนามัย (ที่ไม่ใช่ N95) แต่ควรไปกวดขันกับผู้ที่ก่อมลพิษที่ต้นทาง ไม่ใช่เพียงให้ข้อมูลกับขาวบ้าน ซึ่งไม่ใช่การแก้ปัญหาที่ต้นเหตุ
การดำเนินการของเจ้าหน้าที่: สำนักงานเขตราษฎร์บูรณะ ขอตอบชี้แจง ดังนี้ 1. ด้วยปัจจัยทางอุตุนิยมวิทยาในช่วงต้นปีของทุกปีในพื้นที่กรุงเทพมหานคร ค่า PM2.5 จะมีแนวโน้มสูง และจากการคาดการณ์สถานการณ์ PM2.5 ของกรมควบคุมมลพิษจะมีแนวโน้มสูงในช่วงวันที่ 22 - 25 ก.พ. 2566  2. มีแผนและดำเนินการตรวจเชิงรุกด้านสุขลักษณะ มาตรการป้องกันฝุ่นละออง ในสถานประกอบการแพลนท์ปูน และอื่นๆ รวมถึงสถานที่ก่อสร้างที่เป็นแหล่งกำเนิด PM2.5 ทุกแห่งตั้งแต่เดือนต.ค. 2565 เป็นประจำทุกเดือนจนถึงปัจจุบัน 3. การแจกหน้ากากอนามัยเพื่อเป็นการป้องกันสุขภาพอนามัยของประชาชน และควรใส่หน้ากากอนามัยให้ถูกต้องเพื่อประสิทธิภาพในการป้องกัน ควรลดระยะเวลาทำกิจกรรมกลางแจ้ง หากมีอาการทางสุขภาพ เช่น ไอ หายใจลำบาก ตาอักเสบ แน่นหนาอก ฯ ควรปรึกษาแพทย์ 4. ท่านสามารถติดตามสถานการณ์คุณภาพอากาศได้ทางเว็บไซต์ www.airbkk.com หรือ Application Airbkkk หรือ Air4thai
ความเห็นของผู้แจ้ง: แผนตรวจดำเนินการเชิงรุกตามที่แจงมาในข้อ 2 ดูเหมือนจะไม่เกิดผลแต่อย่างใด เนื่องจากฝุ่นและทรายฟุ้งกระจายในอากาศ มองเห็นได้ด้วยตาเปล่าชัดเจน ไม่แน่ใจว่าการตรวจดำเนินการเชิงรุกที่แจงมาคืออะไร
พื้นที่: แขวงราษฎร์บูรณะ เขตราษฎร์บูรณะ กรุงเทพมหานคร